ddrg/super_eurlex huggingface dataset:
ΓΡΑΠΤΗ ΕΡΩΤΗΣΗ P-2119/02

υποβολή: Luciano Caveri (ELDR) προς την Επιτροπή

(11 Ιουλίου 2002)

Θέμα: Έλεγχοι ταυτότητας στο αεροδρόμιο της Μαλπένσα

Τις τελευταίες ημέρες, η κρατική αστυνομία έχει επαναφέρει στο αεροδρόμιο της Μαλπένσα, και μάλιστα χωρίς να γίνεται καμία διάκριση μεταξύ επιβατών Σένγκεν και τωνπολοίπων — με πραγματικά φυσικά εμπόδια και έλεγχο κάθε εγγράφου ταυτότητας, πέραν της κάρτας επιβίβασης — έναν έλεγχο που προστίθεται στις ήδη προβλεπόμενες διαδικασίες επαλήθευσης των στοιχείων ταυτότητας από τις αεροπορικές εταιρίες, ακόμη και για το χώρο Σένγκεν. Έχει κοινοποιηθεί στις ευρωπαϊκές αρχές η αναστολή αυτή των συμφωνιών Σένγκεν·

Απάντηση του κ. Vitorino εξ ονόματος της Επιτροπής

(12 Αυγούστου 2002)

Η Επιτροπή δεν έχει λάβει καμία κοινοποίηση σχετικά με την από μέρους των ιταλικών αρχών επανενεργοποίηση των ελέγχων στα εσωτερικά σύνορα.

Συγκεντρώνει τις αναγκαίες πληροφορίες όσον αφορά το θέμα αυτό από τις ιταλικές αρχές και δεν θα παραλείψει να ανακοινώσει στο αξιότιμο μέλος το αποτέλεσμα των ερευνών της το συντομότερο δυνατόν.
ΓΡΑΠΤΗ ΕΡΩΤΗΣΗ E-1262/02

υποβολή: Cristiana Muscardini (UEN) προς την Επιτροπή

(6 Μαΐου 2002)

Θέμα: Ειδικός φόρος κατανάλωσης στα κρασιά

Η εισαγωγή ελάχιστου ποσοστού φόρου κατανάλωσης στα κρασιά 0,14 ευρώ ανά λίτρο (270) από το 2003 και 0,15 ευρώ από το 2007, που προτείνεται από τιςπηρεσίες της Επιτροπής, θεωρείται εσφαλμένη και επικίνδυνη από τις οργανώσεις του τομέα διότι θα αποτελούσε εμπόδιο για την ανάπτυξη ενός από τους πλέον προωθημένους τομείς της γεωργίας. Μόνον στην Ιταλία θα επιβάρυνε την συνολική εθνική παραγωγή 53 εκατομμυρίων εκατόλιτρων. Ο τομέας της αμπελοκαλλιέργειας επιβαρύνθηκε το 1997 με την αύξηση στο 20 % του ΦΠΑ και ο προτεινόμενος φόρος θα αποτελούσε μία πρόσθετη επιβάρυνση που θα έπληττε την κατανάλωση. Επιπλέον, ο ιταλικός αγροτικός τομέας επιβαρύνθηκε, από το 1998, με τον φόρο IRAP (περιφερειακός φόρος επί των παραγωγικών δραστηριοτήτων), ο οποίος επιβαρύνει ιδιαίτερα τις οινοπαραγωγικές περιφέρειες, συμπαρασύροντας και τις τοπικές οικονομίες στο σύνολό τους.

Δοθέντων των ανωτέρω, δεν θεωρεί η Επιτροπή ότι ο προτεινόμενη φορολογία του κρασιού θα ήταν δυσβάστακτη για τις παραγωγικές μονάδες·

Επιβαρύνοντας τον παραγωγό, αλλά πλήττοντας και τον καταναλωτή, δεδομένου ότι ο φόρος ενσωματώνεται στο κόστος παραγωγής, έχειπολογίσει η Επιτροπή τις άμεσες και βαρειές επιπτώσεις στην αγορά των μονάδων παραγωγής·

Δεδομένης της αύξησης του ΦΠΑ, η επιβολή του εν λόγω φόρου θα ισοδυναμούσε με αποδοχή της διπλής φορολόγησης της κατανάλωσης·

Δεδομένου ότι στόχος του φόρου της επεξεργασίας των προϊόντων (του λεγόμενου ειδικού φόρου κατανάλωσης) είναι η επιβάρυνση των βιομηχανικών προϊόντων, δεν θεωρεί η Επιτροπή ότι τα προϊόντα της γης και τα εν γένει γεωργικά προϊόντα δεν θα έπρεπε να επιβαρύνονται με τέτοιους απαράδεκτους φόρους·

Δεν φρονεί η Επιτροπή ότι, και μετά την διεύρυνση, ο νέος φόρος αποτελεί ένα ακόμη σοβαρό πλήγμα για την οικονομία του τομέα και μάλιστα στις περιοχές στις οποίες θα περιορισθούν οι δυνατότητες χρησιμοποίησης των διαρθρωτικών ταμείων·

Κοινή απάντησητου κ. Bolkestein εξ ονόματος της Επιτροπήςστις γραπτές ερωτήσεις E-1245/02 και E-1262/02

(20 Ιουνίου 2002)

Η οδηγία 92/84/ΕΟΚ του Συμβουλίου, της 19ης Οκτωβρίου 1992, αφορά την προσέγγιση των συντελεστών των ειδικών φόρων κατανάλωσης για τα αλκοολούχα ποτά και την αλκοόλη(1). Δυνάμει των διατάξεων της εν λόγω οδηγίας, οι συντελεστές των ειδικών φόρων κατανάλωσης που θεσπίζονται με αυτήν πρέπει να επανεξετάζονται σε τακτά διαστήματα από το Συμβούλιο. Η επανεξέταση θα γίνεται με βάση έκθεση της Επιτροπής λαμβάνονταςπόψη όλα τα σχετικά ζητήματα. Επί του παρόντος, η Επιτροπή καταρτίζει παρόμοια έκθεση η οποία ενδεχομένως θα συνοδεύεται από πρόταση.

Δεδομένου ότι η Επιτροπή δεν έχει ακόμη λάβει απόφαση επί του θέματος, δεν είναι δυνατόν να σχολιάσει το περιεχόμενό της.

Όσον αφορά το θέμα της διπλής φορολόγησης, θα πρέπει να σημειωθεί ότι η προμήθεια προϊόντωνποκείμενων σε ειδικό φόρο κατανάλωσης είναι, κατά κανόνα, και η ίδιαποκείμενη στον ΦΠΑ. Επιπλέον, οι ειδικοί φόροι κατανάλωσης αποτελούν μέρος της βάσηςπολογισμού του ΦΠΑ.

(1) ΕΕ L 316 της 31.10.1992.
ΓΡΑΠΤΗ ΕΡΩΤΗΣΗ E-2120/02

υποβολή: Michl Ebner (PPE-DE) και Emilia Mller (PPE-DE) προς την Επιτροπή

(17 Ιουλίου 2002)

Θέμα: Άμεσες ενισχύσεις για γεωργικές εκμεταλλεύσεις

Διαθέτει η Ευρωπαϊκή Επιτροπή στοιχεία όσον αφορά τις άμεσες ενισχύσεις που χορηγούνται σε γεωργικές εκμεταλλεύσεις στα 15 κράτη μέλη· Θα μπορούσε να γνωστοποιήσει το ύψος των εν λόγω ενισχύσεων με βάση το ποσό (υπολογιζόμενο ανά 10 000 ευρώ) και το μέγεθος της εκμετάλλευσης·

Απάντηση του κ. Fischler εξ ονόματος της Επιτροπής

(16 Σεπτεμβρίου 2002)

Η Επιτροπή, στο παρελθόν, δεν ήταν σε θέση για νομικούς λόγους να απαντήσει θετικά στα Αξιότιμα Μέλη του Κοινοβουλίου καθώς και σε άλλα άτομα τα οποία είχαν απευθύνει παρόμοια αιτήματα στην Επιτροπή (βλ. επίσης απάντηση στη γραπτή ερώτηση αριθ. 1949/02(1) του Αξιότιμου Μέλους του Κοινοβουλίου). Η Επιτροπή, ωστόσο, ενέκρινε στις 6 Μαρτίου 2002 τροποποίηση του κανονισμού (ΕΚ) αριθ. 2390/1999(2). Το νέο άρθρο 2 του εν λόγω κανονισμού επιτρέπει στην Επιτροπή να χρησιμοποιεί τις λογιστικές πληροφορίες

των οργανισμών πληρωμής στο πλαίσιο της διαδικασίας εκκαθάρισης των λογαριασμών, να ελέγχει τις εξελίξεις και να παρέχει προβλέψεις στον γεωργικό τομέα. Οι λογιστικές πληροφορίες που διαβιβάζονται στην Επιτροπή παραμένουν, ωστόσο, εμπιστευτικές και κοινοποιούνται μόνο για τους σκοπούς που αναφέρονται στο άρθρο 2 του κανονισμού (ΕΚ) αριθ. 2390/1999 της Επιτροπής.

Κατά τη διεξαγωγή των δύο νέων αυτών δράσεων, η Επιτροπή είναιποχρεωμένη να τηρεί τις διατάξεις του κανονισμού (ΕΚ) αριθ. 45/2001 του Ευρωπαϊκού Κοινοβουλίου και του Συμβουλίου της 18ης Δεκεμβρίου 2000 σχετικά με την προστασία φυσικών προσώπων έναντι της επεξεργασίας δεδομένων προσωπικού χαρακτήρα από τα όργανα και τους οργανισμούς της Κοινότητας και σχετικά με την ελεύθερη κυκλοφορία των δεδομένων αυτών(3). Επομένως η χρήση των λογιστικών πληροφοριών είναι δυνατή αποκλειστικά με ανώνυμη και συγκεντρωτική μορφή.

Επομένως, η Επιτροπή θα είναι σύντομα σε θέση να παρέχει στατιστικές πληροφορίες για τα ποσά που καταβάλλονται στους γεωργούς. Λεπτομερείς στατιστικές πληροφορίες θα τεθούν σύντομα στη διάθεση του κοινού, γεγονός που θα καλύψει, κατάρχήν, το αίτημα πουπέβαλαν τα Αξιότιμα Μέλη του Κοινοβουλίου.

(1) βλέπε σελίδα 123.

(2) Κανονισμός της Επιτροπής (ΕΚ) αριθ. 419/2002 της 6ης Μαρτίου 2002 για την τροποποίηση του κανονισμού (ΕΚ) αριθ. 2390/1999 για τη θέσπιση των λεπτομερών κανόνων εφαρμογής του κανονισμού (ΕΚ) αριθ. 1663/95 όσον αφορά τη μορφή και το περιεχόμενο των λογιστικών στοιχείων τα οποία τα κράτη μέλη πρέπει να θέτουν στη διάθεση της Επιτροπής στο πλαίσιο της εκκαθάρισης των λογαριασμών του ΕΓΤΠΕ, τμήμα Εγγυήσεων, ΕΕ L 64 της 7.3.2002.

(3) ΕΕ L 8 της 12.1.2001.
ΓΡΑΠΤΗ ΕΡΩΤΗΣΗ P-2079/02

υποβολή: Roberta Angelilli (UEN) προς την Επιτροπή

(8 Ιουλίου 2002)

Θέμα: Μη κατακύρωση των χρηματοδοτήσεων από το URBAN ΙΙ για την πόλη της Ρώμης

Κατά την τελευταία έκδοση του προγράμματος URBAN η πόλη της Ρώμης είχε μεγάλες καθυστερήσεις στην εκτέλεση του έργου, πράγμα που επέφερε αυτομάτως μερική μείωση της χρηματοδότησης που είχε εγκριθεί αρχικά. Κατά την ισχύουσα έκδοση του URBAN ΙΙ η πόλη της Ρώμης θα κατέληγε, σύμφωνα με τις πληροφορίες που προέρχονται από το ιταλικό Υπουργείο Υποδομών και Μεταφορών και από τα στοιχεία που δίνει η ιστοσελίδα της Ευρωπαϊκής Επιτροπής, να αποκλεισθεί εντελώς από κάθε πίστωση που αφορά αυτό το έργο, μένοντας έξω και από τις 10 πρώτες πόλεις δικαιούχους σε ευρωπαϊκό επίπεδο και από τις 20 πόλεις που εντάχθηκαν διαδοχικά στον πίνακα κατάταξης του URBAN Italia (νόμος 388/2000). Η πόλη της Ρώμης θα κατατασσόταν στην τριακοστή ένατη θέση του επίσημου πίνακα κατάταξης. Το URBAN είναι αναμφίβολα ένα από τα έργα της Ευρωπαϊκής Ένωσης που έχουν λειτουργήσει με τον καλύτερο τρόπο και αποτελεί πολύτιμο μέσο για την ανάπτυξη των περιφερειών των μεγαλουπόλεων και γενικώς των αστικών περιοχών που αντιμετωπίζουν καταστάσεις περιβαλλοντικής και κοινωνικήςποβάθμισης, σε βαθμό που το Μιλάνο για παράδειγμα έρχεται δεύτερο στον πίνακα βαθμολογικής κατάταξης.

Δεδομένων τούτων, ερωτάται η Επιτροπή για ποιους λόγους (διαδικαστικές ή ουσιαστικές ελλείψεις, καθυστερήσεις στηνποβολή αίτησης, ανεπαρκής φάκελος κλπ.) δεν κρίθηκε κατάλληλο το σχέδιο έργου που παρουσίασε η πόλη της Ρώμης κατά την κατακύρωση των χρηματοδοτήσεων.

Απάντηση του κ. Barnier εξ ονόματος της Επιτροπής

(31 Ιουλίου 2002)

Σε συνέχεια της ανακοίνωσης της Επιτροπής προς τα κράτη μέλη όσον αφορά τις κατευθυντήριες γραμμές σχετικά με την Κοινοτική Πρωτοβουλία Urban II, της 28ης Απριλίου 2000(1), το Υπουργείο Έργων Υποδομής και Μεταφορών δημοσίευσε, στην Ιταλική Εφημερίδα της Κυβερνήσεων αριθ. 168, της 20ής Ιουλίου 2000, πρόσκλησηποβολής προτάσεων με σκοπό την επιλογή των ιταλικών πόλεων που είναι δυνατόν να γίνουν δεκτές στη χρηματοδότηση από την κοινοτική πρωτοβουλία Urban II.

Η διακήρυξη αυτή μεταφέρει ορθώς τα κριτήρια επιλεξιμότητας που καθορίζονται στην αναφερόμενη ανωτέρω ανακοίνωση της Επιτροπής και εξειδικεύει τους τρόπους τελικής αξιολόγησης και επιλογής που έχουνιοθετηθεί από το ιταλικόπουργείο προκειμένου να πραγματοποιηθεί η γενική κατάταξη αξιολογικά τωνποψηφίων. Στη βάση αυτή οι εθνικές αρχές έχουν προχωρήσει σε κατάταξη τωνποψηφίων που εξεδήλωσαν ενδιαφέρον, σύμφωνα με την αρχή της επικουρικότητας. Σε συνάρτηση με το ύψος χρηματοδότησης που

προβλέπεται για την Ιταλία όσον αφορά την Urban II και το στόχο συγκέντρωσης των παρεμβάσεων σε περιορισμένο πλήθος ζωνών μόνο οι δέκα πρώτες πόλεις της κατάταξης έγιναν δεκτές στην κοινοτική χρηματοδότηση και τα σχετικά προγράμματαποβλήθηκαν από τις ιταλικές αρχές στην Επιτροπή κατά τις διατάξεις του άρθρου 19 της αναφερόμενης ανωτέρω ανακοίνωσης.

(1) ΕΕ C 141 της 19.5.2000.
ΓΡΑΠΤΗ ΕΡΩΤΗΣΗ E-2385/02

υποβολή: Brice Hortefeux (PPE-DE) προς το Συμβούλιο

(2 Αυγούστου 2002)

Θέμα: Σύστημα παρακολούθησης Echelon

Όπως ασφαλώς γνωρίζει το Συμβούλιο, το Ευρωπαϊκό Κοινοβούλιο είχε αναθέσει το 1998 αποστολή έρευνας στο πρόγραμμα STOA και σε μια προσωρινή εξεταστική επιτροπή σχετικά με το σύστημα παρακολούθησης Echelon. Η επιτροπή αυτή παρέδωσε την έκθεσή της τον Ιούλιο του 2001.

Μολονότι δενπάρχει καμία επίσημη απόδειξη, με βάση τις ενδείξεις και συγκλίνουσες δηλώσεις που προέρχονται κυρίως από αμερικανικές πηγές, για την ύπαρξη ενός παρόμοιου παγκόσμιου συστήματος με τη συμμετοχή των Ηνωμένων Πολιτειών, του Ηνωμένου Βασιλείου, του Καναδά, της Αυστραλίας και της Νέας Ζηλανδίας στο πλαίσιο της συμφωνίας UKUSA, δενπάρχει πλέον αμφιβολία. Το ίδιο ισχύει για τη χρησιμοποίηση του Echelon, ότι δηλαδή το σύστημα αυτό χρησιμοποιείται σαφώς για την παρακολούθηση ιδιωτικών και οικονομικών επικοινωνιών, αλλά όχι στρατιωτικών.

Αν και οι εργασίες της επιτροπής δεν επέτρεψαν την ανακάλυψη αποδείξεων ότι το παγκόσμιο σύστημα παρακολούθησης εχρησιμοποιείτο για τη νόθευση των όρων του ανταγωνισμού, η έκθεση αναφέρει εντούτοις ότι, σύμφωνα με πληροφορίες που συγκεντρώθηκαν στις Ηνωμένες Πολιτείες: 5 % των πληροφοριών που συλλέγονται με τη βοήθεια όχι δημόσιων πηγών χρησιμοποιούνται για οικονομικούς σκοπούς () η επιτήρηση αυτή θα μπορούσε να επιτρέψει στις επιχειρήσεις των Ηνωμένων Πολιτειών να κατακτήσουν αγορές αξίας έως και 7 δισ. δολάρια.

Με βάση τη διαπίστωση αυτή, σκοπεύει το Συμβούλιο:

- να πάρει μέτρα ώστε να καταστούν ασφαλείς οι επικοινωνίες και να εντοπίζονται οι κίνδυνοι παρακολούθησης·

- να απαιτήσει από τους εταίρους της ΕΕ τη σταδιακή επεξεργασία ευρωπαϊκών κανόνων για την ανταλλαγή πληροφοριών μεταξύ τωνπηρεσιών πληροφοριών·

Απάντηση

(19 Δεκεμβρίου 2002)

1. Όσον αφορά την προστασία των τηλεπικοινωνιακών δεδομένων, το Συμβούλιο παραπέμπει στα εξής:

- Ψήφισμα του Συμβουλίου της 17.1.1995 σχετικά με τη νόμιμη παρακολούθηση των τηλεπικοινωνιών(1),

- Σύμβαση της 29.5.2000 για την αμοιβαία συνδρομή επί ποινικώνποθέσεων μεταξύ των κρατών μελών της Ευρωπαϊκής Ένωσης(2) και Πρωτόκολλο της 16.10.2001 της Σύμβασης αυτής(3) και

- Οδηγία του Ευρωπαϊκού Κοινοβουλίου και του Συμβουλίου αριθ. 2002/58/ΕΚ της 12.7.2002 σχετικά με την επεξεργασία των δεδομένων προσωπικού χαρακτήρα και την προστασία της ιδιωτικής ζωής στον τομέα των επικοινωνιών(4),

2. Εάν απαιτούνται περισσότερες διατάξεις, το Συμβούλιο θα εξετάσει οιαδήποτε πρωτοβουλία προερχόμενη από την Επιτροπή ή από τα κράτη μέλη.

(1) ΕΕ C 329 της 4.11.1996, σελ. 1.

(2) ΕΕ C 197 της 12.7.2000, σελ. 1.

(3) ΕΕ C 326 της 21.11.2001, σελ. 2.

(4) ΕΕ L 201 της 31.7.2002, σελ. 37.
ΓΡΑΠΤΗ ΕΡΩΤΗΣΗ E-1828/02

υποβολή: Pere Esteve (ELDR) προς την Επιτροπή

(27 Ιουνίου 2002)

Θέμα: Άτομα που εξαφανίστηκαν χωρίς λόγο

Το Συμβούλιο, στο ψήφισμά του 2001/C 283/01(1) για τη συμβολή της κοινωνίας των πολιτών κατά την αναζήτηση παιδιών που έχουν εξαφανιστεί και αποτελούν αντικείμενο σεξουαλικής εκμετάλλευσης, καλούσε την Επιτροπή να εκπονήσει σχετική μελέτη, καθώς και έκθεση σχετικά με τα αποτελέσματα αυτής της μελέτης, την οποίαν θα έπρεπε να τηνποβάλει πριν από το τέλος του τρέχοντος έτους.

Ο ερωτών βουλευτής επιθυμεί να μάθει εάν η Επιτροπή εκπονεί όντως την προαναφερθείσα μελέτη καθώς και τη σχετική έκθεση και, εάν ναι, να τον πληροφορήσει σχετικά με τη δυνατότητα επέκτασής τους ώστε να συμπεριλάβουν και τα ανήλικα καιπερήλικα άτομα που εξαφανίστηκαν χωρίς λόγο.

Θα ήθελα επίσης να πληροφορηθώ εάν, σε σχέση με το πρόβλημα των ατόμων που έχουν εξαφανιστεί, η Επιτροπή προτίθεται να αναλάβει κάποιο είδος νομοθετικής πρωτοβουλίας όπως ήδη έπραξε για τα παιδιά που έχουν εξαφανιστεί και αποτελούν αντικείμενο σεξουαλικής εκμετάλλευσης.

(1) ΕΕ C 283 της 9.10.2001, σελ. 1.

Απάντηση του κ. Vitorino εξ ονόματος της Επιτροπής

(22 Ιουλίου 2002)

Μετά το ψήφισμα 2001/C 283/01, η Επιτροπήπέβαλε, στο πλαίσιο του προγράμματος STOP II, πρόταση για την κατάρτιση μελέτης. Η επιτροπή STOP II θα συνέλθει στις 24 Ιουλίου 2002 για να εκπονήσει τη γνώμη της επί της προτάσεως της Επιτροπής.

Το πρώτο μέρος της μελέτης θα αφορά τη σημερινή έκταση του φαινομένου των εξαφανισθέντων παιδιών και των παιδιών που έχουν πέσει θύματα σεξουαλικής εκμετάλλευσης. Το δεύτερο μέρος της μελέτης θα αποσκοπεί στο να παράσχει μια γενική άποψη για την ύπαρξη, τον ρόλο και τη δομή των οργανώσεων της κοινωνίας των πολιτών στα κράτη μέλη που στηρίζουν ενεργά την αναζήτηση των εξαφανισθέντων παιδιών και των παιδιών θυμάτων σεξουαλικής εκμετάλλευσης. Το τρίτο μέρος της μελέτης θα εξετάσει τα νομικά θέματα που προκύπτουν από την ανάμιξη των οργανώσεων της κοινωνίας των πολιτών στα κράτη μέλη που στηρίζουν ενεργά την αναζήτηση των εξαφανισθέντων παιδιών και των παιδιών θυμάτων σεξουαλικής εκμετάλλευσης, ειδικότερα τα θέματα που αφορούν τις αρμόδιες αρχές που αποστέλλουν πληροφορίες στις εν λόγω οργανώσεις. Εξάλλου, θα διοργανωθούν τρεις συζητήσεις στρογγυλής τραπέζης κατά την πορεία της μελέτης.

Επί του παρόντος, η Επιτροπή δεν σχεδιάζει την εκπόνηση σχεδίου νομοθεσίας που να αφορά ειδικά τα εξαφανισθέντα άτομα. Στα κράτη μέλη που στηρίζουν ενεργά την αναζήτηση των εξαφανισθέντων παιδιών και των παιδιών που έχουν πέσει θύματα σεξουαλικής εκμετάλλευσης.
ΓΡΑΠΤΗ ΕΡΩΤΗΣΗ P-1665/02

υποβολή: Nelly Maes (Verts/ALE) προς την Επιτροπή

(4 Ιουνίου 2002)

Θέμα: Αυστηρές κυρώσεις κατά της Ζιμπάμπουε

Ο πρόεδρος Mugabe ήταν πρόσφατα στη Νέα Υόρκη για μία διάσκεψη του ΟΗΕ σχετικά με τη φτώχεια των παιδιών και ο Augustine Chihuri, αρχηγός της αστυνομίας και δεξί χέρι του προέδρου Mugabe ήταν στη Λυόν για να παρακολουθήσει μία διάσκεψη της Interpol.

Παρά τις επιβληθείσες κυρώσεις δόθηκε άδεια για το ταξίδι σε αμφότερους τους κυρίους, επειδή τα κράτη μέλη, σύμφωνα με τις ισχύουσες συμβάσεις, μπορούν να κάνουν εξαιρέσεις όταν πρόκειται για συνεδριάσεις διεθνών οργανισμών.

Ποιός έδωσε τη σχετική άδεια σε αμφότερες τις περιπτώσεις και τί νόημα έχει, επομένως, να επιβάλει η Ευρώπη αυστηρές κυρώσεις στον πρόεδρο Mugabe και τους δικούς του·

Απάντηση του κ. Nielson εξ ονόματος της Επιτροπής

(11 Ιουλίου 2002)

Η έκδοση θεωρήσεωνπάγεται στην αρμοδιότητα των σχετικών εθνικών αρχών.

Ωστόσο, η Επιτροπή εφιστά την προσοχή του Αξιότιμου Μέλους του Κοινοβουλίου στο γεγονός ότι το θέμα εισόδου στο έδαφος των κρατών μελών των προσώπων που αναφέρονται στην ερώτηση, διέπεται από την κοινή θέση του Συμβουλίου 2002/145/ΚΕΠΠΑ.
ΓΡΑΠΤΗ ΕΡΩΤΗΣΗ P-0591/02

υποβολή: Jan Wiersma (PSE) προς την Επιτροπή

(25 Φεβρουαρίου 2002)

Θέμα: Υποκλοπή E-mails στην Άγκυρα

Μπορεί η Επιτροπή να επιβεβαιώσει ότι στην Άγκυρα μια σειρά Ε-mails της αντιπροσωπείας της ΕΕ αποτέλεσε αντικείμενοποκλοπής και δημοσιεύθηκε σε μία τουρκική εβδομαδιαία εφημερίδα·

Μπόρεσε η Επιτροπή να διαπιστώσει πώς έλαβε χώρα αυτή ηποκλοπή·

Ποια είναι η κατάσταση σχετικά με την εφαρμογή του σχεδίου, το οποίοποβλήθηκε κατά τη διάρκεια της έρευνας για το Echelon από το Ευρωπαϊκό Κοινοβούλιο, σε ό,τι αφορά την καλύτερη προστασία της επικοινωνίας των αντιπροσωπειών της ΕΕ· Ή, στην προκειμένη περίπτωση, αυτήν την προστασία ανέλαβαν οι τουρκικές αρχές·

Απάντηση του κ. Verheugen εξ ονόματος της Επιτροπής

(20 Μαρτίου 2002)

Η Επιτροπή επιβεβαιώνει τηνποκλοπή ηλεκτρονικής αλληλογραφίας (e-mails) από την αντιπροσωπεία της στην Άγκυρα. Οι πληροφορίες που αποκτήθηκαν με τον τρόπο αυτόν δημοσιεύθηκαν σε ένα εβδομαδιαίο περιοδικό, σε άλλα μέσα μαζικής ενημέρωσης και διοχετεύθηκαν στο Internet. Ύστερα από τη διαταγή λήψης προσωρινών μέτρων από δικαστήριο, έγινε κατάσχεση αντιγράφων του εν λόγω περιοδικού από τις τουρκικές αρχές. Επιπλέον, συνεχίζονται οι νομικές διαδικασίες από την εισαγγελία βάσει του τουρκικού ποινικού κώδικα. Πρέπει να σημειωθεί ότι η εισβολή αυτή αφορά μόνον το σύστημα ηλεκτρονικής αλληλογραφίας της αντιπροσωπείας, ενώ η κυκλοφορία κρυπτογραφημένων διαβαθμισμένων εγγράφων δεν επηρεάστηκε καθόλου.

Η Επιτροπή ζήτησε τη διεξαγωγή έρευνας για την ανεύρεση τουπεύθυνου αυτών των παράνομων δραστηριοτήτων καθώς και τη δικαστική δίωξη τωνπεύθυνων αυτής της αξιόποινης πράξης.

Βάσει του ψηφίσματος του Κοινοβουλίου για το Echelon, η Επιτροπή ενέκρινε ένα σχέδιο δράσης για ασφαλείς επικοινωνίες με στόχο τη σύσταση ενός σύγχρονου και εκτεταμένου δικτύου Cypher μεταξύ τωνπηρεσιών της Επιτροπής στις Βρυξέλλες και των αντιπροσωπειών της παγκοσμίως. Προετοιμάζονται πρακτικά μέτρα. Η Επιτροπή θα εισάγει σταδιακά από το 2003 το αναβαθμισμένο σύστημα Cypher και τα συναφή μέτρα σωματικής ασφάλειας εάν οι δημοσιονομικές αρχές παράσχουν την αναγκαία χρηματοδότηση και το προσωπικό. Εντωμεταξύ, έχουν ληφθεί κατάλληλα μέτρα για την ενίσχυση της ασφάλειας των συστημάτων επικοινωνίας της αντιπροσωπείας Άγκυρας.
ΓΡΑΠΤΗ ΕΡΩΤΗΣΗ E-1417/02

υποβολή: Bart Staes (Verts/ALE) προς την Επιτροπή

(23 Μαΐου 2002)

Θέμα: Έρευνες σχετικά με αθέμιτες κρατικές ενισχύσεις εντός της Ένωσης

Ακόμη μία φορά ανακοίνωσε η Ευρωπαϊκή Επιτροπή ότι έχει δρομολογήσει επίσημη έρευνα σχετικά με τον τρόπο κατά τον οποίο το Βέλγιο ευνοεί καταφανώς επιχειρήσεις μέσω της χορήγησης κρατικών επιδοτήσεων. Σε μία από τις πιο πρόσφατεςποθέσεις, πρόκειται για τον τρόπο με τον οποίο οι βελγικές εφοριακές αρχές φορολογούν αμερικανικές επιχειρήσεις.

Δύναται η Επιτροπή να ανακοινώσει πόσες έρευνες έχουν ήδη δρομολογηθεί σχετικά με αθέμιτες κρατικές επιδοτήσεις προς επιχειρήσεις με έδρα το Βέλγιο·

Πόσες από αυτές τις έρευνες έχουν ολοκληρωθεί· Σε πόσες από αυτές τις περιπτώσεις ευθύνεται το βελγικό κράτος για αθέμιτη χορήγηση κρατικής ενίσχυσης· Τι μέτρα έχει λάβει η Επιτροπή αφότου διαπιστώθηκε η εν λόγω παραβίαση·

Πόσες έρευνες εκκρεμούν ακόμη·

Δύναται η Επιτροπή να ενημερώσει για τα σχετικά δεδομένα και σταπόλοιπα 14 κράτη μέλη·

Απάντηση του κ. Monti εξ ονόματος της Επιτροπής

(27 Ιουνίου 2002)

Ανταποκρινόμενη στον αυξανόμενο αριθμό αιτήσεων πληροφοριών η Επιτροπή δημιούργησε δυο νέους μηχανισμούς διαφάνειας για τις κρατικές ενισχύσεις το 2001.

Ο πρώτος είναι ένα μητρώο κρατικών ενισχύσεων, το οποίο δίνει πρόσβαση σε λεπτομερή στοιχεία όλων των αποφάσεων της Επιτροπής σχετικά με τις κρατικές ενισχύσεις. Παρέχει για κάθε κράτος μέλος πληροφορίες για το είδος της ενίσχυσης, ενδείξεις για το εάν πρόκειται για ατομική ενίσχυση ή καθεστώς ενισχύσεων, για το αντικείμενο της ενίσχυσης και τη μορφή του, τους καλυπτόμενους από την ενίσχυση τομείς, τη διάρκεια του καθεστώτος και το είδος της απόφασης της Επιτροπής (θετική, αρνητική ήπό όρους απόφαση κτλ). Περιλαμβάνει επίσης ανακοινωθέντα τύπου και τα κείμενα των αποφάσεων σχετικά με τις κρατικές ενισχύσεις, τα οποία δημοσιεύονται τώρα στην Επίσημη Εφημερίδα.

Ο δεύτερος μηχανισμός είναι ο Πίνακας Αποτελεσμάτων για τις κρατικές ενισχύσεις, ο οποίος ενημερώνεται δυο φορές το χρόνο. Διαιρείται σε τέσσερα μέρη: Στο Πρώτο Μέρος καθορίζεται ο βαθμός, στον οποίο τα κράτη-μέλη μειώνουν τις κρατικές τους ενισχύσεις ανάλογα προς το ακαθάριστο εγχώριο προϊόν (ΑΕΠ). Το Δεύτερο Μέρος επικεντρώνεται στη σχετική επιτυχία των κρατών μελών να επαναπροσανατολίζουν ενισχύσεις από συγκεκριμένους τομείς και να τις ενάγουν σε οριζόντιους στόχους. Στο Τρίτο Μέρος περιέχονται στοιχεία σχετικά με διαδικασίες ελέγχου των κρατικών ενισχύσεων τόσο της Επιτροπής όσο και των κρατών μελών, ενώ στο Τέταρτο Μέρος εξετάζεται ο ρόλος της κρατικής ενίσχυσης στα πλαίσια της εσωτερικής αγοράς.

Πρόσβαση και στους δύο μηχανισμούς είναι δυνατή μέσω της ηλεκτρονικής διεύθυνσης: http://europa.eu.int/comm/competition/index_en.html
ΓΡΑΠΤΗ ΕΡΩΤΗΣΗ E-2398/02

υποβολή: David Bowe (PSE) προς την Επιτροπή

(5 Αυγούστου 2002)

Θέμα: Νευροεπιστήμη

Δε θεωρεί η Επιτροπή ότι έχει καθυστερήσει ήδη πολύ μία δημόσια συζήτηση σχετικά με τα ηθικά όρια στις νεότερες εξελίξεις της νευροεπιστήμης· Δε θα δεχόταν η Επιτροπή ότι τίθεται θέμα συγκρότησης συμβουλευτικού σώματος παρόμοιου με αυτό που συγκροτήθηκε για ζητήματα γενετικής, προκειμένου να συμβουλεύει την Επιτροπή και άλλους στον τομέα της νευροεπιστήμης· Αν όχι, γιατί·

Απάντηση του κ. Busquin εξ ονόματος της Επιτροπής

(20 Σεπτεμβρίου 2002)

Η Επιτροπή συμφωνεί ότι οι νέες εξελίξεις της νευροεπιστήμης όντως εγείρουν ζητήματα ηθικής φύσεως. Η Επιτροπή έχει ήδη προβεί σε ενέργειες για την αντιμετώπιση αυτών των ζητημάτων, με τη χρηματοδότηση ερευνητικών έργων σχετικών με τις ηθικές πτυχές της έρευνας στον εγκέφαλο και με τη διοργάνωση συμποσίων στο πλαίσιο διεθνών επιστημονικών διασκέψεων, όπως είναι το συμπόσιο Δεοντολογία της ψυχιατρικής γενετικής στο Παγκόσμιο Συνέδριο Ψυχιατρικής Γενετικής, στις Βρυξέλλες, από 8 έως 12 Οκτωβρίου 2002.

Η Επιτροπή αναγνωρίζει συγκεκριμένα την ανάγκη για ανοικτό διάλογο σχετικά με τον ηθικό και κοινωνικό αντίκτυπο των νέων τεχνολογιών, τόσο στο Πρόγραμμα δράσης — Επιστήμη και Κοινωνία(1), όσο και στην ανακοίνωσή της Βιοεπιστήμες και βιοτεχνολογία — μια στρατηγική για την Ευρώπη(2).

Η έναρξη μιας δημόσιας συζήτησης όσον αφορά την πρόοδο της νευροεπιστήμης και τις ηθικές και κοινωνικές συνέπειές της είναι επί του παρόντοςπό συζήτηση στην Ευρωπαϊκή Ομάδα Βιοεπιστημών. Αυτή ηψηλού επιπέδου ομάδα επιστημόνων συστήθηκε, τον Απρίλιο του 2000, από το Μέλος της Επιτροπής που είναι αρμόδιο για την έρευνα, με σκοπό να συμβάλει στη διοργάνωση και την εμψύχωση ενός φόρουμ συζήτησης για τις βιοεπιστήμες. Η Επιτροπή είναι διατεθειμένη να ερευνήσει τη δυνατότητα διοργάνωσης δημόσιας συζήτησης επί του θέματος αυτού.

Η παροχή συμβουλών σχετικά με τις ηθικές πτυχές των νέων εξελίξεων της νευροεπιστήμης εγγράφεται σαφώς στο πλαίσιο της αποστολής της Ευρωπαϊκής Ομάδας Δεοντολογίας των Επιστημών και των Νέων Τεχνολογιών. Η εν λόγω ομάδα είναι ένας ανεξάρτητος, πλουραλιστικός και διεπιστημονικός φορέας, με ευρύ φάσμα εμπειρογνωμοσύνης, που συμπεριλαμβάνει την επιστήμη και την ιατρική, την πληροφορική, το δίκαιο, τη φιλοσοφία και τη θεολογία. Ως εκ τούτου, η Επιτροπή δεν το θεωρεί αναγκαίο να δημιουργηθεί νέο συμβουλευτικό σώμα για να παρέχει συμβουλές στο πεδίο της νευροεπιστήμης.

(1) COM(2001)714 τελικό.

(2) ΕΕ C 55 της 2.3.2002.